ಫುಡ್ ಡೆಲಿವರಿ ಬಾಯ್ ಆದ ವಿಶೇಷ ಚೇತನ ವ್ಯಕ್ತಿ.! ನೆಟ್ಟಿಗರ ಸಲಾಂ ಓಡಾಡಲು ಸಾಧ್ಯವಾಗದ ಸ್ಥಿತಿಯಲ್ಲಿನ ಅಂಗವಿಕಲರೊಬ್ಬರು ವೀಲ್ಚೇರ್ ಬಳಸಿ ಫುಡ್ ಡೆಲವರಿ ಬಾಯ್ ಆಗಿ ಕರ್ತವ್ಯ ನಿರ್ವಹಿಸುವ ವಿಡಿಯೋವೊಂದು ಸಾಮಾಜಿಕ ಜಾಲತಾಣದಲ್ಲಿ ಸಂಚಲನ ಮೂಡಿಸಿದೆ. ವಿಶೇಷ ಸಾಮರ್ಥ್ಯವುಳ್ಳ ಜೊಮಾಟೊ ಪ್ರತಿನಿಧಿ ತನ್ನ ವೀಲ್ಚೇರ್ ಮೂಲಕ ಆಹಾರವನ್ನು ತಲುಪಿಸುತ್ತಿರುವುದನ್ನು ನೋಡಬಹುದು. ಈಗ ವೈರಲ್ ಆಗಿರುವ ವಿಡಿಯೋವನ್ನು ಗ್ರೂಮಿಂಗ್ ಬುಲ್ಸ್ ಎಂಬ ಪೇಜ್ ಇನ್ಸ್ಟಾಗ್ರಾಮ್ನಲ್ಲಿ ಹಂಚಿಕೊಂಡಿದೆ. ಅವರು ಬಳಿಸುವ ವೀಲ್ಚೇರ್ಗೆ ಮೋಟಾರ್ ಜೋಡಿಸಲಾಗಿದೆ, ಇದರಿಂದಾಗಿ ಅವರ ಓಡಾಟ ಸುಲಭವಾಗಿಸಿದೆ. ಇದು ಸ್ಫೂರ್ತಿಗೆ ಅತ್ಯುತ್ತಮ ಉದಾಹರಣೆ ಎಂದು ಪೋಸ್ಟ್ಗೆ ಶಿರ್ಷಿಕೆ ನೀಡಲಾಗಿದೆ. ಈ ಕ್ಲಿಪ್ ವೈರಲ್ ಆಗಿದ್ದು, 6 ಲಕ್ಷಕ್ಕೂ ಹೆಚ್ಚು ವೀಕ್ಷಣೆಯಾಗಿದ್ದಲ್ಲದೇ ಸಾವಿರಾರು ಮಂದಿ ಕಾಮೆಂಟ್ ಮಾಡಿದ್ದಾರೆ. ಕೆಲವು ಬಳಕೆದಾರರು ಜೊಮಾಟೊವನ್ನು ಸಹ ಶ್ಲಾಘಿಸಿದ್ದಾರೆ. ಅವರಿಗೆ ಕೆಲಸ ನೀಡಿದ ಝೊಮಾಟೊಗೆ ಮೊದಲ ಗೌರವ ಎಂದು ನೆಟ್ಟಿಗರೊಬ್ಬರು ಬರೆದಿದ್ದಾರೆ.